**ECRI în Republica Moldova invită societatea civilă și mass-media la discuții**

Comisia Europeană împotriva Rasismului și Intoleranței a Consiliului Europei (ECRI), în colaborare cu Ministerul Justiției și Consiliul pentru Prevenirea și Eliminarea Discriminării și Asigurarea Egalității din Republica Moldova, organizează, la 30 septembrie 2014, o masă rotundă pentru a discuta implementarea recomandărilor ce se conțin în raportul pentru Republica Moldova din anul 2013.

**Combaterea discriminării rasiale și intoleranței în Republica Moldova: Masă Rotundă organizată de Comisia Europeană împotriva Rasismului și Intoleranței (ECRI) la Chișinău**

**Data**: 30 septembrie 2014   
**Locul desfășurării:** Hotelul ”Codru”, Chisinau   
**Organizatori**: ECRI, în colaborare cu Ministerul Justiției și Consiliul pentru Prevenirea și Eliminarea Discriminării și Asigurarea Egalității din Republica Moldova

**Obiective**: oferirea posibilității participanților de a discuta implementarea recomandărilor ce se conțin în raportul de monitorizare al ECRI pentru Republica Moldova, publicat în anul 2013. Masa Rotundă va fi divizată în patru sesiuni:

* Principalele concluzii ale raportului ECRI
* Cadrul legislativ și instituțional pentru combaterea rasismului și a discriminării rasiale
* Combaterea discursului de ură
* Promovarea politicilor de integrare a romilor

Reuniunea va începe cu un cuvînt de salut din partea domnului Oleg EFRIM, ministru al Justiției, doamna Barbara John, Vice-președinte ECRI, și domnul Andrei Brighidin, membru al Consiliului pentru Prevenirea și Eliminarea Discriminării și Asigurarea Egalității. Raportul ECRI pentru Republica Moldova va fi prezentat de domnul François Sant’Angelo, membru ECRI.

La masa rotunda vor participa atît autoritățile naționale, cît și reprezentanți mass-media, organizații internaționale și ONG, precum și membri ai grupurilor vulnerabile. Acest eveniment are drept scop contribuirea pozitivă prin dezbateri naționale la combaterea discriminării rasiale și a intoleranței în țară.

În cel de-al patrulea raport pentru Republica Moldova, ECRI își exprimă îngrijorările în ceea ce privește: necesitatea de a îmbunătăți serviciile de asistență pentru victimele discriminării; creșterea eficacității investigării cazurilor de rasism și intoleranță; promovarea politicilor de integrare a romilor, în special în domeniul educației, angajării în cîmpul muncii, cazare și acordarea serviciilor medicale. ECRI a recomandat, de asemenea, ratificarea Protocolului nr. 12 la Convenția Europeană a Drepturilor Omului și a Protocolului Adițional la Convenția privind Crima Cibernetică.

Evenimentul **este deschis reprezentanților presei**. Acesta se va desfășura **marți, 30 septembrie 2014,** de la ora 9.00 pănă la ora 17.00.

|  |  |  |
| --- | --- | --- |
| Link la program: | [Engleză](http://www.coe.int/t/dghl/monitoring/ecri/activities/49-Round_Table_Netherlands_2014/Programme%20RT%20the%20Netherlands%2030%20June%202014.pdf) |  |
| Link la raportul ECRI: | [Engleză](http://www.coe.int/t/dghl/monitoring/ecri/Country-by-country/Netherlands/NLD-CbC-IV-2013-039-ENG.pdf) | Limba oficială |

*ECRI este o instituție pentru drepturile omului a Consiliului Europei, format din experți independenti, care monitorizează probleme de rasism, xenofobie, anti-semitism, intoleranță și discriminare pe criteriu de ”rasă”, origine națională/etnică, culoare, cetățenie, religie și limbă (discriminare rasială); pregătește rapoarte și recomandări pentru Statele membre.*

**Persoane responsabile de contactul cu presa**:   
**Pentru ECRI*:*** Stefano Valenti, Tel: +33 (0)3 90 21 43 28, [stefano.valenti@coe.int](mailto:stefano.valenti@coe.int)  
**Pentru Consiliul pentru Prevenirea și Eliminarea Discriminării și Asigurarea Egalității:** Andrei Brighidin Tel: + 373 69739326, [andrei.brighidin@gmail.com](mailto:andrei.brighidin@gmail.com), [abrighidin@egalitate.md](mailto:abrighidin@egalitate.md)

**Pentru Ministerul Justiției:** Olga Cebanu, Tel: +373 (22) 201440, [olga.cebanu@justice.gov.md](mailto:olga.cebanu@justice.gov.md)